Video: Kokketiel speel kiekeboe agter blikkieSkermgreep uit die video. ŉ Video van ŉ kokketiel wat kiekeboe (peekaboo) speel het nie net sy eienaar laat skater nie, maar ook die miljoene Twitter-gebruikers wat reeds daarna gekyk het. Dit is nie die eerste of laaste video van ŉ skattige troeteldier wat die sosialemediawêreld laat gons nie. Die video begin waar die geel voëltjie, wat soos ŉ kokketiel lyk, agter ŉ koeldrankblikkie skuil. Die voël loer dan oor die blikkie en skree kiekeboe en dan hoor ŉ mens hoe die eienaar, wat waarskynlik besig is om die speletjie af te neem, hardop lag. Die gebruiker Alex M Kintner het hierdie kort video op 21 November op Twitter gedeel waar dit reeds byna vier miljoen keer gekyk en meer as 36 000 keer gedeel is. Kykers het nie op hulle laat wag om te skryf hoeveel hulle dié video geniet het nie. “Dit is dalk die beste ding wat ek op die internet gekyk het. Ooit,” het een gebruiker gesê, terwyl iemand anders skryf dat troeteldiere wel liefde ken en duidelik ŉ goeie humorsin het. ŉ Ander gebruiker wou selfs weet hoe om die video te stoor of af te laai sodat hulle weer en weer daarna kan kyk. I've watched this on an endless loop for 15 minutes. pic.twitter.com/M9PXZayZXj — Alex M. Kintner (@AlexKintner3) November 28, 2022